# data[].attributes.headline
สวัสดีค่ะ ดิฉันนางสาวเ

# data[].attributes.body
สวัสดีค่ะ ดิฉันนางสาวเพ็ชรัตน์ วรพุทธะ นักศึกษาชั้นปีที่ 1 คณะศิลปศาสตร์ สาขาวิชาภาษาอังกฤษ รหัส 6770318 ชื่อเล่นแตงโมค่ะ

# data[].attributes.headline
กิจกรรมรักน้อง

# data[].attributes.subject
กิจกรรมรักน้อง

# data[].attributes.body
ก่อนหน้าที่จะเข้ามาเป็นส่วนหนึ่งของมหาวิทยาลัย ดิฉันเป็นคนมีเพื่อนน้อย ถึงจะเข้ากับคนอื่นได้ดีแต่ก็ไม่ได้มีเพื่อนสนิทที่สามารถพูดคุยกันได้ในทุก ๆ เรื่อง

กิจกรรมรักน้องทำให้ได้รู้จักเพื่อนใหม่หลายคนมาก แถมยังได้รู้จักมหาวิทยาลัยของตนเองในมุมมองที่แตกต่างออกไป จากี่ตลอดมาเคยมองว่ามหาวิทยาลัยมหิดลเป็นมหาวิทยาลัยที่เคร่งขรึม เคร่งเครียด จริงจังกันทั้งคณาจารย์ บุคลากร และนักศึกษา แต่จริง ๆ แล้วทุกคนมีมุมที่ผ่อนคลายและน่าคบหามาก ๆ

สิ่งที่ทำให้อึ้งที่สุดและทุบภาพจำเดิมต่อมหาวิทยาลัยมากที่สุดในความคิดดิฉันคือพี่ ๆ สันทนาการกลาง ทุกคนเตนเก่ง มีพลังงานล้นเหลือ แถมยังใจดีกันมาก ๆ แถมวันนี้ก็กับข้าวอร่อยมากด้วยค่ะ

ภาพที่แนบไว้ข้างบนคือภาพคอนเสิร์ตวันที่ 28 กรกฎาคม 2567 ตอนที่วง SHERRY ขึ้นแสดงเพลง unfriend ค่ะ ดิฉันไม่เคยรู้จักวงวงนี้มาก่อน แต่ตกหลุมรักวงนี้จากการแสดงนี้มาก ๆ น่าเสียดายที่เพลง unfriend เวอชั่นของ SHERRY ไม่สามารถหาฟังได้จากในอินเทอร์เน็ตเพราะเป็นเวอชั่น cover

กิจกรรมนี้ให้อะไรกับดิฉันมากมาย ให้ภาพจำใหม่ ๆ ให้ความคิดใหม่ ให้เพื่อนใหม่ สังคมใหม่ และมิตรภาพใหม่ ๆ จากคนดี ๆ มากมาย ทำให้ดิฉันได้เติบโตขึ้นมาอีกขั้นหนึ่ง

# data[].attributes.headline
ร่วมเป็นอาสาสมัครในงาน HEAL JAI Festival

# data[].attributes.subject
ร่วมเป็นอาสาสมัครในงาน HEAL JAI Festival

# data[].attributes.body
วันที่ 30 ตุลาคม 2567 ดิฉันได้มีโอกาสร่วมเป็นอาสาสมัครฝ่ายลงทะเบียนในกิจกรรม HEAL JAI Festival โดยดิฉันเข้าประจำจุดลงทะเบียนที่ MLC ก่อนเวลาเริ่มงาน 3 ชั่วโมง คือ ตั้งแต่เวลา 10.00-17.00 น. เพื่อฟังคำแนะนำในการทำงาน เช่น

การเตรียยมสถานที่ในจุดลงทะเบียนให้พร้อม

งานที่ต้องทำ

วิธีการแก้ปัญหาเฉพาะหน้า

สิ่งที่ต้องทราบเพื่อนำไปตอบคำถามผู้เข้าร่วมกิจกรรม

โดยในกิจกรรมครั้งนี้ทำให้ดิฉันมีโอกาสได้พบกับคุณแพท นักร้องนำวง Klear ศิลปินในดวงใจของดิฉัน และได้พบกับรุ่นพี่ นักการศึกษา และเจ้าหน้าที่ที่มาให้ความรู้และมาช่วยฮัลใจมากมาย ทั้งพี่ ๆ จากศูนย์จิตตปัญญาศึกษา พี่ ๆ และอาจารย์จากคณะกายภาพบำบัด และพี่ ๆ เจ้าหน้าที่จากกองกิจการนักศึกษา

การประจำจุดลงทะเบียน ทำให้ดิฉันได้เรียนรู้หลาย ๆ อย่าง เช่น

การแก้ปัญหาเฉพาะหน้าสำหรับผู้เข้าร่วมกิจกรรมที่ทำป้ายเข้างานหาย

การระงับอารมณ์หงุดหงิดที่อาจเกิดขึ้นได้ในสภาพอากาศร้อนอบอ้าวและมีผู้คนพลุกพล่าน

การช่วยเหลือผู้เข้าร่วมงานที่ประสบปัญหาในการเข้าร่วม

ดิฉันหวังว่าในอนาคตจะมีโอกาสได้ทำกิจกรรมเช่นนี้อีก เพื่อที่จะได้เปิดประสบการณ์ใหม่ ๆ และได้เรียนรู้ให้มากขึ้นค่ะ

# data[].attributes.headline
ร่วมเป็นอาสาสมัครในงาน เปิดบ้านศิลปศาสตร์ MULA 2024

# data[].attributes.subject
ร่วมเป็นอาสาสมัครในงาน เปิดบ้านศิลปศาสตร์ MULA 2024

# data[].attributes.body
ในงานนี้ ดิฉันได้เข้าร่วมเป็นอาสาสมัครจัดเตรียมสถานที่ โดยช่วยดูแลพื้นที่ชั้น 4 ร่วมกับเพื่อน ๆ พี่ ๆ ในคณะ ร่วมกับอาจารย์ผู้ดูแลหลาย ๆ ท่าน

ในการจัดเตรียมสถานที่ให้พร้อม พวกเราได้เริ่มทำงานตั้งแต่ 14.00-17.00 น. งานที่พวกเราทำ ได้แก่

การติดป้ายบอกทาง

การตกแต่งสถานที่ให้สวยงาม

การอำนวยความสะดวกให้ช่างเทคนิกช่วยดูแลแสง สี และอุปกรณ์ไฟฟ้าต่าง ๆ

การจัดเตรียมซุ้ม

การสร้างต้นไม้อธิษฐาน

ในการทำกิจกรรมครั้งนี้ทำให้ดิฉันได้เรียนรู้และได้รับประสบการณ์หลายอย่าง คือ

การทำงานร่วมกับผู้อื่น

การจัดสรรทรัพยากรให้คุ้มค่าแบะเกิดประโยชน์สูงสุด

การทำงานแข่งกับเวลา

ดิฉันหวังว่าในอนาคตจะได้มีโอกาสทำงานร่วมกับเพื่อน ๆ พี่ ๆ ในคณะอีกครั้ง เพราะระหว่างการเตรียมงาน/เตรียมซุ้มต่าง ๆ ได้มีการผลัดกันเล่าความสนใจในคณะหรือวิชาที่เรียน ทำให้ได้รู้ว่าตัวเราถูกรายล้อมไปด้วยคนที่เนิร์ดในเรื่องเดียวกัน ตอนนี้สนุกมาก ๆ ค่ะ

# data[].attributes.headline
กิจกรรมรักน้องของคณะ

# data[].attributes.subject
กิจกรรมรักน้องของคณะ

# data[].attributes.body
ก่อนจะถึงวันงาน 2 สัปดาห์ ได้มีการจับสลากสายรหัส ทำให้ได้เจอกับเพื่อนร่วมรุ่นอีก 2 คนที่อยู่ในสายรหัสเดียวกัน และตลอด 2 สัปดาห์นั้นพวกเราทั้ง 3 คนก็ได้ช่วยกันทายปัญหาที่พี่รหัสช่วยบอกใบ้ให้หาตัวพี่รหัสให้เจอ พวกเราได้เรียนรู้ที่จะทำงานเป็นทีมและแอบตามสืบหาพี่รหัสด้วยกัน ทำให้พวกเราทั้งสามคนสนิทสนมกันขึ้นมาก

สิ่งที่ได้จากกิจกรรมนี้ มีทั้งคำอวยพรดี ๆ จากผู้หลักผู้ใหญ่ในคณะ ของรางวัลและขนมอร่อย ๆ จากสปอนเซอร์ คำแนะแนวและแนวทางในการใช้ชีวิตในรั้วมหาวิทยาลัยจากอาจารย์และรุ่นพี่ และที่สำคัญที่สุดคือมิตรภาพที่เกิดขึ้นจากกิจกรรมนี้ค่ะ